Diari Oficial de la Generalitat Valenciana


Sumari del DOGV 3651, del 23-12-1999 (1999/10927)

Informació pública de la regularització i actualització de l'òrgan de govern o Patronat de la Fundació Frax, Pau, Bondat, Veritat.
----------------------------------------------------------------------------------------------------------------------------------

### Dades del document

Número de DOGV
:   3651

Data del DOGV
:   23-12-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/10762


Organisme emissor
:   Conselleria de Justícia i Administracions Públiques

Tipus de document
:   Anunci

Informació pública de la regularització i actualització de l'òrgan de govern o Patronat de la Fundació Frax, Pau, Bondat, Veritat. [1999/X10747]
  
Als efectes de regularitzar i actualitzar la situació jurídica de l'òrgan de govern o Patronat de la Fundació Frax, Pau, Bondat, Veritat, que figura inscrita en aquest Registre de Fundacions de la Comunitat Valenciana, amb el número 25 (A), i sent els cridats a ser patrons:
  
- Senyor Fernando Mignoni Guerra.
  
- Senyora Alicia Frax Cavanna de Ooms
  
- L'alcalde-president de l'Alfàs del Pi
  
- Senyora Elvira Mignoni González
  
- El notari d'Altea,
  
- El registrador de la Propietat de Callosa d'En Sarrià.
  
Se'ls requereix per tal que, en el termini de 10 dies, comptadors a partir de l'endemà de la publicació del present edicte, i a l'empara del que disposa l'article 76.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, manifesten, de forma expressa, la seua voluntat d'acceptar o no acceptar el càrrec de patró de la citada Fundació.
  
A aquests efectes, podrà manifestar la seua voluntat mitjançant escrit dirigit al Servei d'Entitats Jurídiques de la Secretaria General de la Conselleria de Justícia i Administracions Públiques, al registre d'entrada que té la seu a València, carrer de l'Historiador Chabàs núm. 2, sense perjudici que amb posterioritat es formalitze la seua acceptació del càrrec de patró, en els termes previstos en l'article 13.4 de la Llei 8/1998, de 9 de desembre, de Fundacions de la Comunitat Valenciana (en escriptura pública, en document privat amb firma legitimada per notari, o mitjançant compareixença realitzada a l'efecte en el Registre de Fundacions). Dites acceptacions s'hauran de trametre a aquest Protectorat (llevat del cas de l'últim supòsit) amb dues còpies autoritzades o legitimades (no simples) del document en què figure l'acceptació. Les acceptacions efectuades s'inscriuran al Registre de Fundacions mitjançant resolució motivada.
  
En cas que transcorregut el termini assenyalat no s'haja manifestat, de forma expressa, la voluntat d'acceptar el càrrec de patró, s'entendrà que no accepta el càrrec de patró per al qual va ser cridat, d'acord amb les disposicions reguladores de la institució. Igualment se'ls comunica que el Protectorat, a l'empara de l'article 18.1 de la Llei 8/1998, de 9 de desembre, de Fundacions de la Comunitat Valenciana (DOGV núm. 3.391, d'11 de desembre), estarà facultat per a designar la persona o persones que integren provisionalment el patronat, fins que s'aprove la modificació estatutària i es cobrisquen les vacants.